తమిళనాడులో ఓ బాలుడి ఫిర్యాదు చెన్నై, జనవరి 29 (ఆంధ్రజ్యోతి): ‘‘సెల్ఫోన్ కొనివ్వడంలేదు.. అమ్మని అరెస్టు చేయండి’’ అంటూ ఏడో తరగతి చదువుతున్న ఓ బాలుడు పోలీసు స్టేషన్ మెట్లెక్కాడు. ఈ సంఘటన తమిళనాడులోని తూత్తుకొడి జిల్లాలో జరిగింది. తూత్తుకుడి ముత్తయ్యపురం ప్రభుత్వ పాఠశాలలో ఏడో తరగతి చదువుతున్న గణేశ్ అనే కుర్రాడు ఆదివారం ఉదయం స్థానిక పోలీస్ స్టేషన్కు వచ్చాడు. బిగ్గరగా ఏడుస్తూ తన తల్లిని అరెస్టు చేయాలని పోలీసులను కోరాడు. అతడిని బుజ్జగించి ఎందుకు అని ప్రశ్నించగా సెల్ఫోన్ కొనివ్వడం లేదని చెప్పడంతో పోలీసులకు అవాక్కయ్యారు. దీంతో గణేశ్ తల్లిదండ్రులను పోలీస్ స్టేషన్కు రప్పించి మాట్లాడారు. ఓ వైపు తల్లిదండ్రుల వద్ద పోలీసులు విచారణ జరుపుతుండగా మరో వైపు ఆ బాలుడు ఉన్నట్టుండి తల్లిని అరెస్టు చేయకపోతే ఆత్మహత్య చేసుకుంటానని బెదరించడంతో పోలీసులు అవాక్కయ్యారు. చివరకు పోలీసులు బాలుడిని హెచ్చరించి పంపారు.
tamilanaadulo oo baludi firyaadu chennai, janavari 29 (aandhrajyoti): ‘‘selphon konivvadamledu.. ammani arestu cheyandi’’ antuu edo taragati chaduvutunna oo baludu polisu station metlekkadu. ee sanghatana tamilanaadulooni thootthukodi jillaalo jarigindi. thootthukudi muttayyapuram prabhutva paatasaalalo edo taragati chaduvutunna ganesh ane kurradu aadivaaram udayam sthaanika polies stationku vachaadu. biggaragaa edustu tana tallini arestu cheyalani poliisulanu koradu. atadini bujjaginchi enduku ani prasninchagaa selphon konivvadam ledani cheppadamtho polisulaku avaakyayyaaru. deentho ganesh tallidandrulanu polies stationku rappinchi matladaru. oo vaipu tallidandrula vadda poliisulu vichaarana jaruputundagaa maro vaipu aa baludu unnattundi tallini arestu cheyakapothe aatmahatya chesukuntanani bedarinchadamtho poliisulu avaakyayyaaru. chivaraku poliisulu baaludini heccharinchi pampaaru.